مکزیک

مکزیک متحد ایالات یا مکزیک (Estados Unidos Mexicanos) اتا کشور نوم هسه که آمریکا قاره دله دره. این کشور ۱۱۲ میلیون نفر جمعیت دانِّه. جوغرافی اینتا کشور گتی ۱۹۷۲۵۴۷ کیلومترمترمربع هسه. اینتا کشور ۸۱ میلیون نفر جمعیت دارنه. ونه نیشتنگا نوم مکزیکوسیتی هسه. این کشور ۳۱ ایالت و اتا فدرال ِمنطقه جه تشکیل بیی‌یه که ایالتون شه وسّه استقلال دارنه و کشور فدرالیسم ِقوانین جه اداره وانه. مکزیک میونی آمریکا دله دره و یوکاتان جزیره‌مونا وه ره جنوبی آمریکای ِقاره جه سِوا کانده البته وه ره «لاتین آمریکای ِکشورون» جه هم حیساب یارنه. فرهنگ مسیحی دین ِپه‌روو هسنه. مکزیک رسماً رسمی زوون ندانّه ولی ونه مردم ویشتر ایسپانیولی زوون جه گپ زننه (۹۷٪) و همینسه این زوون ره ملی زوون گانّه. مکزیک ویشترین ایسپانیولی زوونی جمعیت ره شه دله دانّه. سیاست اینتا کشور حوکومت جمهوری هسه. مکزیک، متحده ایالات امریکا و کانادا جه هم‌پیمون هسته و نفتای کشورون ره اینان تشکیل دنّه. اتی آنارشیستی جریون مکزیک دله دره که شه ایدئولوژی ره زاپاتائیسم نومنّه و وشون رهبر مارکوس زیرفرمانده هسته. وشون امپریالیسم جه مخالفت دارنه و خانّه اتی نو سیستم بوجود بیارن. ایقتصاد اینتا کشور پیل یکا نوم پزو هسه. تاریخ اینتا کشور ره پیش آمریکا پیدا بین جا آزتک‌ها دئینه و وه نه دله سرخپوستون نیشت‌بینه .اینتا کشور ره بعدن ایسپانیایی‌شون بیتنه و تا خله توم مستعمره بی‌یه. مکزیک انقلاب په چندین حکومت دکش-هکش بئینه تا این جمهوری که إسا دره شکل بیته. وشون انقلابِ اتا نومی شخصیت امیلیانو زاپاتا هسته که کشاورزون ره یک‌پشت هکرد بی‌یه شه زمین‌ها ره اربابون جه بیرن. مکزیک ات‌گال تگزاس جمهوری و آمریکای متحده ایالات جه هم جنگ دکته. بریم بگردستن هرنان کورتز آزتک مایا منابع